cyanic-selkie/wikianc huggingface dataset:
அஞ்சலி பன்சால்
முன்னதாக, இவர் தேனா வங்கியின் செயல் தலைவராக இருந்தார். இந்திய அரசாங்கத்தால் நியமிக்கப்பட்ட மூன்று பெரிய பொதுத்துறை வங்கிகளான தேனா, பேங்க் ஆஃப் பரோடா மற்றும் விஜயா வங்கியின் முதல் மூன்று வழி இணைப்பிற்கு வழிவகுத்தார். இவர் முன்பு டிபிஜி குரோத் பிஇ நிறுவனத்தின் உலகளாவிய பங்குதாரர் மற்றும் நிர்வாக இயக்குநராக இருந்தார், நியூயார்க் மற்றும் இந்தியாவில், ஸ்பென்சர் ஸ்டூவர்ட் இந்தியாவின் தலைமை செயற்குழு அதிகாரி மற்றும் மெக்கின்சி மற்றும் கோ உடன் மூலோபாய ஆலோசகராகவும் இருந்தார்.இவர் ஒரு பொறியியலாளராக தனது வாழ்க்கையைத் தொடங்கினார். இவர் டாடா பவர், பிரமல் எண்டர்பிரைசஸ், கோடக் ஏஎம்சி மற்றும் டெலிவேரி ஆகியவற்றில் ஒரு சுயாதீன செயல் இயக்குனராக பணியாற்றுகிறார். இவர் தெற்காசியாவின் கொலம்பியா பல்கலைக்கழக உலகளாவிய மையங்களின் ஆலோசனைக் குழுவில் இருந்தார். முன்னதாக, இவர் உலகளாவிய வாழ்வாதாரத்தை ஊக்குவிக்கும் நிறுவனமான பெண்கள் உலக வங்கியின் இந்திய வாரியத்தின் தலைவராக இருந்தார்.
இவர் நிதி ஆயோக் மகளிர் தொழில்முனைவோர் தளம் மற்றும் நவீன முனெடுப்புகளுடன் தொடர்புடையவர் ஆவார். இவர் இந்திய துணிகர மூலதன சங்கத்தின் நிர்வாகக் குழுவில் பணியாற்றினார். அஞ்சலி, இந்திய நிறுவனங்களின் கூட்டமைப்பில் இணை இயக்குநராக பதவி வகித்தார். இவர் மும்பை சேம்பர் ஆஃப் காமர்ஸ் அண்ட் இன்டஸ்ட்ரியின் தலைவராக நியமிக்கப்பட்டார். இந்தியாவின் முன்னணி வெளியீடான "பிசினஸ் டுடே " மூலம் "இந்திய வணிகத்தில் மிகவும் சக்திவாய்ந்த பெண்களில்" ஒருவராகவும், பார்ச்சூன் இந்தியாவின் "வணிகத்தில் மிகவும் சக்திவாய்ந்த பெண்களில்" ஒருவராகவும் இவர் பட்டியலிடப்பட்டுள்ளார். இவர் குஜராத் பல்கலைக்கழகத்தில் கணினி பொறியியலில் இளங்கலைப் பட்டமும், கொலம்பியா பல்கலைக்கழகத்தில் சர்வதேச நிதி மற்றும் வணிகத்தில் முதுகலைப் பட்டமும் பெற்றார்.
கல்வி
குஜராத் பல்கலைக்கழகத்தில் கணினி பொறியியலில் பட்டப்படிப்பை முடித்தார். இந்திய விண்வெளி ஆராய்ச்சி நிறுவனத்தில் (இஸ்ரோ) சிறிது காலம் பணியாற்றிய பிறகு, அஞ்சலி தனது முதுகலை பட்டப்படிப்பை, கொலம்பியா பல்கலைக்கழகத்தில் சர்வதேச விவகாரங்களில் சிறப்புத் தகுதியுடன் பட்டம் பெற்றார். அங்கு இவர் சர்வதேச நிதி மற்றும் வணிகத்தில் தேர்ச்சி பெற்றார்.
தொழில்
அஞ்சலி பன்சால், அவானா கேப்பிடலின் நிறுவனராக உள்ளார். மேலும் இவர் கிளாக்சோஸ்மித்க்லைன், பாட்டா இந்தியா லிமிடெட், டாடா பவர் மற்றும் வோல்டாஸ் ,டாடா ஆகிய நிறுவனங்களில் செயல் தலைவராக உள்ளார்.
இவர் டிபிஜி பிரைவேட் ஈக்விட்டியில் உலகளாவிய பங்குதாரராகவும் நியூயார்க் மற்றும் மும்பையில் உள்ள மெக்கின்சி & கம்பெனி ஒரு மூலோபாய ஆலோசகராகவும் உள்ளார். ஆசிய பசிபிக் தலைமை குழுவின் இவர் ஒரு உலகளாவிய பங்காளராகவும் தலைமை செயற்குழு அதிகாரி பயிற்சிக்கு தலைமை தாங்கினார்.
கூடுதலாக, இவர் பாம்பே சேம்பர் ஆஃப் காமர்ஸ் & இன்டஸ்ட்ரி மற்றும் இந்திய தொழில்துறை கூட்டமைப்பு போன்ற தொழில் மன்றங்களில் உறுப்பினராக உள்ளார். யுனைடெட் வே ஆஃப் மும்பை என்ற இலாப நோக்கற்ற அமைப்பின் வாரியத்திலும் இவர் உறுப்பினராக உள்ளார். இவர் தெற்காசியாவின் கொலம்பியா பல்கலைக்கழக உலகளாவிய மையங்களின் ஆலோசனை குழுவில் உள்ளார். அஞ்சலி ஆசிய வணிகத் தலைவர்கள் ஆலோசனை சங்கத்தின் (ABLAC) ஒரு பகுதியாக உள்ளார். முன்னதாக, இவர் FWWB ( பெண்கள் உலக வங்கி நண்பர்கள்) குழுவின் தலைவராக இருந்தார். இவர் மும்பை மற்றும் எனக்டஸின் யுனைடெட் வே குழுவில் அறங்காவலராகவும் பணியாற்றுகிறார். அஞ்சலி, ஒரு புதிய வழிகாட்டி மற்றும் பள்ளிகளில் இளம் கண்டுபிடிப்பாளர்களை மேம்படுத்துவதற்கான  நிதி ஆயோக்கின் விளம்பர தூதராக உள்ளார்.
சான்றுகள்
பகுப்பு:மகாராட்டிரப் பெண் அறிவியலாளர்கள் பகுப்பு:வாழும் நபர்கள் பகுப்பு:இந்தியப் பெண் தொழிலதிபர்கள்
வொண்டர் வுமன்
வொண்டர் வுமன் (Wonder Woman) என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் டிசி காமிக்ஸ் வரைகதையில் தோன்றிய கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், ராட்பேக்-டூன் என்டர்டெயின்மென்ட், அட்லஸ் என்டர்டெயின்மென்ட், டென்சென்ட் பிக்சர்ஸ், வாண்டா பிக்சர்ஸ் மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.
இது டிசி நீட்டிக்கப்பட்ட பிரபஞ்சத்தின் நான்காவது திரைப்படம் ஆகும். பாட்டி யென்கின்சு என்பவரால் இயக்கிய இந்த படத்தில் கால் கடோட், கிறிஸ் பைன், ராபின் ரைட், டேனி ஹஸ்டன், டேவிட் தெவ்லிஸ், கோனி நீல்சன் மற்றும் எலெனா அனயா ஆகியோர் நடித்துள்ளார்கள். இத்திரைப்படத்தில் 'வொண்டர் வுமன்' என்று அழைக்கப்படும் 'டையானா' முதலாம் உலகப் போரை நிறுத்த விழைகிறார்.
வொண்டர் வுமன் படம் மே 15, 2017 அன்று சாங்காய் இல் வெளியானது. ஐக்கிய அமெரிக்காவில் சூன் 2, 2017 அன்று வார்னர் புரோஸ். பிக்சர்ஸ் ஆல் வெளியிடப்பட்டது. விமர்சகர்களால் பெரிதும் பாராட்டப்பட்டது. இத்திரைப்படம் நல்ல வருவாயினையும் ஈட்டியது. இத்திரைப்படத்தின் தொடர்ச்சியாக வொண்டர் வுமன் 1984 என்ற படம் சூன் 5, 2020 அன்று வெளியானது.
வெளி இணைப்புகள்
பகுப்பு:2017 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:போர் திரைப்படங்கள் பகுப்பு:ஐமேக்ஸ் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:அமெரிக்க கற்பனை திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:டிசி நீட்டிக்கப்பட்ட பிரபஞ்சத் திரைப்படங்கள்
வலிமிகு மகப்பேறு
வலிமிகு மகப்பேறு அல்லது வலிமிகு பேறு அல்லது பிரசவ அடைப்பு (Obstructed labour) என்பது குழந்தை பிறப்பு நடைபெறும் சூழலில், கருப்பை ஒழுங்காகச் சுருங்கி விரிந்தும்கூட, இயல்நிலையில் இடுப்பு வளையத்தின் ஊடாக, குழந்தை வெளியேற முடியாதபடிக்கு ஒருவகை அடைப்பு நிலை காணப்படுவதனால், மிகவும் வலிமிகுந்த மகப்பேறாக இருக்கும் நிலையைக் குறிக்கும். இந்நிலையில், பிறக்கும் குழந்தைக்குத் தேவையான ஆக்சிசன் கிடைக்காமல் போவதனால், குழந்தை இறப்பும் ஏற்படும் சாத்தியம் உண்டு. அத்துடன் தாய்க்கு நோய்த்தொற்றுக்கள் ஏற்படல், கருப்பை கிழிவு (en:uterine rupture) ஏற்படல், பிரசவத்துக்குப் பிந்தைய குருதிப்பெருக்கு ஏற்படல் போன்ற சூழ் இடர்கள் நிகழலாம். நீண்ட நேரத்துக்கு இந்தச் சிக்கல் தொடருமாயின், தாய்க்கு பிறப்புப் பாதையில் துவாரம் ஏற்பட்டு (en:Obstetric fistula), அதனால் ஏற்படக்கூடிய புதிய சிக்கல்கள் தோன்றலாம். இப்படியான நிலையில் நீண்ட நேரப் பிரசவமும், சுறுசுறுப்பான முதலாம் நிலைப் பிரசவம் 12 மணித்தியாலங்களுக்கு மேலாகச் செல்லும் நிலை ஏற்படும்.
காரணிகள்
வலிமிகு மகப்பேற்றுக்கு முக்கியமான காரணிகளாக பெரிய குழந்தை அல்லது அசாதாரண நிலையில் கருப்பையினுள் குழந்தை இருத்தல், சிறிய இடுப்பு வளையம், பிறப்புப் பாதையில் காணப்படும் சில சிக்கல்கள் என்பன சொல்லப்படுகின்றன. அசாதாரண நிலையெடுத்தல் என்னும்போது, குழந்தையின் முன்பக்கத் தோள்கள் இடுப்பெலும்பினூடாக வெளியேற முடியாமல் இறுகி இருக்கும் நிலையைக் குறிக்கும். சிறிய இடுப்பு வளையம் அமைவதற்கான சூழிடர் காரணிகளாக ஊட்டக்குறை, உயிர்ச்சத்து டி குறைபாடு என்பன இருக்கின்றன. மேலும் விடலைப் பருவத்தில் இருப்பவர்களாயின், இடுப்பு வளையம் முற்றாக வளர்ச்சியடைந்து இருக்காது என்பதால், போதியளவு விரிவடைய முடியாத நிலை காணப்படும். பிறப்புப் பாதையில் சிக்கல்கள் என்னும்போது, ஒடுங்கிய யோனி மற்றும் குதம், பெண்குறிக்கு இடையிலான இடைவெளி குறுகியதாக இருத்தல் போன்றவையாகும். இத்தகைய நிலையானது பெண் உறுப்பு சிதைப்பு மற்றும் கட்டிகள் இருப்பதன் காரணங்களால் ஏற்படலாம்.
கண்டறிதல்
பிரசவத்தின் முன்நோக்கிய நடைமுறைகளை அறியவும், சிக்கல்களைக் கண்டறியவும் தாய், மற்றும் சேய் தொடர்பான அனைத்துத் தரவுகளும் நேரத்திற்கு எதிராக ஒரு வரைபட வடிவில் ஒரு தாளில் குறிக்கப்பட்டு வைக்கப்படும். இது en:Partogram அல்லது partograph என ஆங்கிலத்தில் அழைக்கப்படும். பொதுவாக இவ்வாறான பிரசவ அடைப்பு அல்லது வலிமிகு மகப்பேறு மேற்குறிப்பிட்ட தரவுகளுடன் இணைந்த உடல் சோதனைகள் (en:Physical examination) மூலமே கண்டறியப்படும்.
சிகிச்சை
அறுவைச் சிகிச்சை மூலம் அல்லது வெற்றிடம் ஒன்றை உருவாக்குவதன் மூலம் குழந்தையை வெளியே எடுத்தல் பொதுவாக மேற்கொள்ளப்படும் சிகிச்சை முறைகளாகும். வெற்றிடம் உருவாக்கி வெளியேற்றும் முறையில் சிலவேளை இடுப்பு வளையத்தை சிறிது திறக்கும் அறுவையும் மேற்கொள்ளப்படலாம். இவை தவிர தாயை நீரிழப்பு ஏற்படாத நிலையில் பாதுகாத்தல், சவ்வுகளில் கிழிவுகள் ஏற்பட்டு 18 மணித்தியாலங்களுக்கு மேலாகச் சிக்கல் தொடருமாயின், நுண்ணுயிர் எதிர்ப்பிகள் கொடுத்து நோய்த் தொற்று ஏற்படாதவாறு பாதுகாத்தல் போன்றனவும் மேற்கொள்ளப்படும்.
பசவகல்யாணக் கோட்டை
பசவகல்யாணக் கோட்டை (Basavakalyana fort), இந்தியாவின் கர்நாடக மாநிலத்திலுள்ள பீதர் மாவட்டத்தில் அமைந்துள்ளது. முன்னர் "கல்யாணக் கோட்டை" என அழைக்கப்பட்டது. இதன் வரலாற்றுச் சிறப்பு 10 ஆம் நூற்றாண்டு காலத்தியது. 10 ஆம் நூற்றாண்டில் சாளுக்கியர்களின் தலைநகரம் மன்யகேடாவிலிருந்து கல்யாணுக்கு மாற்றப்பட்டது. பசவகல்யாண நகரின் முக்கியப்பகுதியாக விளங்கும் இக்கோட்டை, வீரசைவ சமுதாயத்தை நிறுவிய பசவண்ணரின் கர்மபூமி என்ற சிறப்புமுடையது.
வலிமிகு மகப்பேறு
முன்கணிப்பு
அறுவைச் சிகிச்சை சரியான தருணத்தில் செய்யப்படுமாயின், தாயும், சேயும் நலத்துடன் பேணப்படலாம். அவ்வாறின்றி, நீண்ட நேரத்துக்கு வலிமிகு மகப்பேறு தொடருமாயின், அது தாய், சேய் இருவரின் இறப்பிற்கும் காரணமாகலாம்.
ஏனைய விலங்குகள்
மனிதன் தவிர்ந்த வேறு விலங்குகளிலும் இவ்வகையான வலிமிகு மகப்பேறு அல்லது பிரசவ அடைப்பு ஏற்படலாம்.
பசவகல்யாணக் கோட்டை
புவியமைவிடம்
சராசரியாக 2082 ft உயரத்தில் இக்கோட்டை அமைந்துள்ளது. இதன் ஆள்கூறுகள்: 17.87°N, 76.95°W.
வலிமிகு மகப்பேறு
மேற்கோள்கள்
பகுப்பு:மகப்பேறியல்
பசவகல்யாணக் கோட்டை
வெளியிணைப்புகள்
பகுப்பு:பீதர் மாவட்டம் பகுப்பு:கருநாடகக் கோட்டைகள்
மியான்மரின் வரலாறு
மியான்மரின் வரலாறு (பர்மா எனவும் அழைக்கப்படுகிறது) என்பது பர்மாவில் 13000 ஆண்டுகளுக்கு முன்னர் அறியப்பட்ட மனித குடியேற்றங்களின் காலம் முதல் தற்போதை காலம் வரையிலான வரலாற்றுக் காலத்தை உள்ளடக்கியது. பதிவுசெய்யப்பட்ட வரலாற்றின்படி, பர்மாவின் முந்தைய குடியேறிகள் திபெத்திய-பர்மிய மொழி பேசும் மக்களாவர். அவர்கள் பியூ நகரங்களுக்குத் தெற்கே பியாயி வரையில் வாழ்ந்துவந்தனர். அம்மக்கள் தேரவாத புத்தமத்தை ஏற்றுக்கொண்டனர்.
மற்றொரு குழுவான பாமர் மக்கள், 9 ஆம் நூற்றாண்டின் ஆரம்ப கால கட்டத்தில் ஐராவதி பள்ளதாக்கினுள் நுழைந்தனர். இவர்கள் பாகன் இராச்சியத்தை (1044–1287) உருவாக்கினார்கள். ஐராவதி கணவாய் மற்றும் அதன் சுற்றியுள்ள பகுதிகள் அப்போது முதல்முறையாக ஒன்றிணைக்கப்பட்டது. இந்த கால கட்டத்தில், பர்மிய மொழி மற்றும் பாமர் கலாச்சாரமானது, பியூவிற்கு மாற்றாக மெதுவாக மாறத் தொடங்கியது. 1287 ஆம் ஆண்டின் முதல் மங்கோலியப் படையெடுப்பிற்குப் பிறகு பல சிறிய இராச்சியங்களான அவா இராச்சியம், ஹன்தாவாடி இராச்சியம், மராக் யு இராச்சியம் மற்றும் ஷான் மாநிலம் என்பவை முக்கிய சக்திகளாக மாறி அந்தப் பகுதிகளில் ஆதிக்கம் செலுத்தத் தொடங்கின. அவை அடிக்கடி கூட்டணிகளை மாற்றி தோடர்ந்து போர்களில் ஈடுபட்டன.
16 ஆம் நூற்றாண்டின் இரண்டாவது பாதியில், தான்கோ வம்சம் (1510-1752) நாட்டை மறுசீரமைத்து, குறுகிய காலத்திற்குள் தென்கிழக்கு ஆசிய வரலாற்றில் மிகப்பெரிய சாம்ராஜ்யத்தை நிறுவியது. பின்னர் தான்கோ மன்னர்கள் பல முக்கிய நிர்வாக மற்றும் பொருளாதார சீர்திருத்தங்களை செய்ய ஆரம்பித்தனர், இதனால் 17 ஆம் நூற்றாண்டு மற்றும் 18 ஆம் நூற்றாண்டின் ஆரம்பத்தில் சிறிய, அமைதியான மற்றும் வளமான இராச்சியம் உருவாகியது.
பிரித்தானிய ஆட்சியில் பல சமூக, பொருளாதார, கலாச்சார மற்றும் நிர்வாக மாற்றங்களை கொண்டுவந்தது, இவர்கள் காலத்தில் விவசாய சமுதாயத்தினராக இருந்த பர்மிய மக்களின் நிலையை மாறியது. மிக முக்கியமாக, பிரிட்டிஷ் ஆட்சி நாட்டின் எண்ணற்ற இனக் குழுக்களிடையே உள்ள வேறுபாடுகளை வெளிப்படுத்தியது. 1948 ஆம் ஆண்டில் பர்மா சுதந்திரம் பெற்றதில் இருந்து, பல்வேறு அரசியல் மற்றும் சிறுபான்மை குழுக்கள் மற்றும் மத்திய அரசாங்கங்களை பிரதிநிதித்துவப்படுத்தும் கிளர்ச்சி குழுக்களை உள்ளடக்கிய மிக நீண்ட தொடர்ச்சியான உள்நாட்டுப் போர்களை சந்தித்தத நாடாகும். பர்மிய நாடு 1962 ஆண்டு முதல் 2010 ஆண்டு வரை பல்வேறு வழிகாட்டுதலின் கீழ் இராணுவ ஆட்சியின் கீழ் இருந்தது. இதன் காரணமாக உலகில் குறைவான வளர்ச்சியடைந்த நாடுகளில் ஒன்றாக மியான்மர் உள்ளது.
முன்வரலாறு
துவக்கக்கால தொல்பொருள் சான்றுகளின்படி பர்மாவில் கி.மு. 11,000- காலகட்டத்தின் ஆரம்பத்தில் மக்கள் இருந்தனர் எனக் கூறுகிறது. ஆரம்பகால குடியேற்றத்தின் பெரும்பாலான அறிகுறிகள் மத்திய உலர்ந்த மண்டலத்தில் காணப்படுகின்றன, அங்கு ஐராவதி ஆற்றின் அருகே உள்ள இடங்களில் பலச் சான்றுகள் சிதறிக் கிடக்கின்றது. ஐரோப்பாவில் கீழ் மற்றும் மத்திய பாலோலிதீகிக்கு இணையாக கருதப்பட்ட காலத்தில், பர்மாவில் கற்கால மக்கள் என்று கருதப்பட்ட அந்யாதியான் வாழ்ந்ததாக கூறப்படுகிறது.நியோலிதிக் அல்லது புதிய கற்காலத்தை சார்ந்தது என்று நம்பத்தகுந்த சான்றுகளாக, கி.மு. 10000 முதல் 6000 வரையான காலப்பகுதியில் இருந்த தாவரங்களின் படிமங்கள் மற்றும் பளபளப்பான கல் கருவிகள், பர்மாவின் தாங்கியி பகுதிக்கு அருகில் ஷான் பீடபூமியின் விளிம்பில் உள்ள மூன்று குகைகளில் கண்டுபிடிக்கப்பட்டுள்ளது.
மொன் இராச்சியம்
காலனித்துவ சகாப்த ஆய்வுகளின் படி, 6 ஆம் நூற்றாண்டின் ஆரம்பத்தில், மொன் என்று அழைக்கப்பட்ட மற்றொரு இன மக்கள், தற்போதைய நவீன கால தாய்லாந்தில் இருந்து ஹரிபூஞ்ஜியா மற்றும் தவரவாதி போஎற மொன் இராச்சியங்களிலிருந்து இன்றைய கீழ் பர்மாவில் நுழைந்ததாக அறியப்படுகிறது. 9 ஆம் நூற்றாண்டின் நடுப்பகுதியில்,   பெகு மற்றும் தட்டோன் நகரங்களை மையமாக கொண்டு மொன் மக்கள் இரண்டு சிறிய இராச்சியங்களை (அல்லது இரண்டு பெரிய நகரங்கள்) உருவாக்கினர். அராபிய புவியியலாளர்களாலின் குறிப்பின் படி மொன் இராச்சியம் கி.மு. 844–848 ஆண்டுகளில் கீழ்ப் பகுதி பர்மாவில் இருந்ததற்கான சான்றுகள் உள்ளது. ஆனால் 13 ஆம் நூற்றாண்டின் பிற்பகுதி வரை கீழ்ப் பகுதி பர்மாவில் மொன் மொழிப் பேசும் மக்கள் இருந்தனர் என்ற காலனித்துவ கால கருத்துக்களை ஆதரிக்க எந்தவொரு ஆதாரமும் (தொல்பொருள் அல்லது வேறு) இல்லை என்று சமீபத்திய ஆய்வுகளின் முடிவுகள் காட்டுகிறத மற்றும் 1492 ஆம் ஆண்டில் தான் தட்டோன் இராச்சியம் இருந்ததற்கான சான்றுகள் முதல் முதலாக பதிவு செய்யப்பட்டதாக கூறப்படுகிறது.
மேற்கோள்கள்
பகுப்பு:பர்மாவின் வரலாறு
சுரங்கா உதாரி
சுரங்கா உதாரி (Suranga Udari) இலங்கையைச் சேர்ந்த கணினி வரைகலைஞர் ஆவார். பத்திரிகையாளர், செய்தி நிருபர் மற்றும் சுற்றுச்சூழல் ஆர்வலர் என பன்முகங்களுடன் இயங்கி வருகிறார். இலங்கையின் முதல் பெண் காது கேளாத பத்திரிகையாளராக பரவலாகவும் அறியப்படுகிறார்.
தொழில்
2020 ஆம் ஆண்டில் செப்டம்பர் மாதத்தில் உதாரி இலங்கை மத்திய காது கேளாதோர் கூட்டமைப்பில்  ஊழியர்களாக பணிபுரியும் சக ஊழியர்களால் "துடிப்பான குரல்கள்"  திட்டத்தில் பங்கேற்பாளராக பரிந்துரைக்கப்பட்டார். "துடிப்பான குரல்கள்" திட்டத்தின் கீழ் இலங்கை மேம்பாட்டு பத்திரிகையாளர் மன்றத்தில் ஐந்து நாள் குடியிருப்பு பயிற்சி முகாமில் பயிற்சியும் பெற்றார்.
"துடிப்பான குரல்கள்" திட்டத்தின் கீழ், காலி மாவட்டம், இக்கதுவாவில் முறையற்ற முறையில் முகமூடிகளை அகற்றுவதால் ஏற்படும் சுற்றுச்சூழல் பிரச்சினைகள் மற்றும் அழிவு குறித்து ஒரு பத்திரிகையாளராக தனது முதல் நிகழ்ச்சியை இவர் அறிவித்தார். முகமூடிகளை அகற்றுவதன் தாக்கம் பற்றிய இவரது செய்தி அறிக்கை சனவரி 2021 இல் மீடியா கார்ப்சு வாட்ச் மூலம் வெளியிடப்பட்டது, இது இலங்கை மேம்பாட்டு பத்திரிகையாளர் மன்றத்தால் ஏற்பாடு செய்யப்பட்ட வாராந்திர செய்தித் திட்டமாகும். 1 சனவரி 2021 அன்று புத்தாண்டுடன் இணைந்து, இவர் இலங்கையில் முதல் பெண் காது கேளாத செய்தி நிருபராக அதிகாரப்பூர்வமாக அங்கீகரிக்கப்பட்டார்.
சைகை மொழி மற்றும் அலைபேசி பத்திரிகை நுட்பங்களைப் பயன்படுத்தி முகமூடிகளால் ஏற்படும் சுற்றுச்சூழல் பிரச்சினைகளைப் புகாரளிப்பதில் இவர் பிரபலமானார். இது சுரங்காவின் வாழ்நாளில் ஒரு மைல்கல்லாக அமைந்தது. இலங்கையில் உள்ள காது கேளாத சமூகத்திற்கு நம்பிக்கையின் ஒரு கலங்கரை விளக்கத்தைக் கொண்டு வந்து, ஊடகங்களில் உள்ளடக்கிய கலாச்சாரத்திற்கு வழி வகுத்து, அவர்களுக்கு ஒரு புதிய அலை வாய்ப்புகளை முன்னோடியாக மாற்றியுள்ளது. மீடியோகார்ப்சு வாட்சில் வெளியிடப்பட்ட தனது முதல் செய்தி அறிக்கையைத் தொடர்ந்து சிராசி தொலைக்காட்சியில் இருந்து உதாரி வேலை வாய்ப்பையும் பெற்றார்.
மேற்கோள்கள்
பகுப்பு:வாழும் நபர்கள் பகுப்பு:இலங்கைப் பெண் எழுத்தாளர்கள்
ஐக்கிய நாடுகள் பொதுச் சபை
ஐக்கிய நாடுகள் பொதுச் சபையானது ஐக்கிய நாடுகளின் ஐந்து முக்கிய அங்கங்களுள் ஒன்றாகும். இதில் எல்லாநாடுகளிற்குமே சம உரிமையளிக்கப்படும். இதில் ஐக்கிய நாடுகளின் வரவு செலவுகளைக் கண்காணிப்பதற்கும், நிரந்தரம் அல்லாத உறுப்பினர்களை பாதுகாப்புச் சபைக்குத் தேர்ந்தெடுப்பதற்கும் பொதுச்சபையின் தீர்மானங்களைப் பரிந்துரைப்பதும் இச்சபையின் கடமையாகும்.
பகுப்பு:ஐக்கிய நாடுகள் நிறுவனங்கள்
திருப்புல்லாணி ஊராட்சி ஒன்றியம்
திருப்புல்லாணி ஊராட்சி ஒன்றியம், தமிழ்நாட்டின்  இராமநாதபுரம் மாவட்டத்தில் உள்ள 11 ஊராட்சி ஒன்றியங்களில்  ஒன்றாகும். கீழக்கரை வட்டத்தில் அமைந்த திருப்புல்லாணி ஊராட்சி ஒன்றியம் முப்பத்தி மூன்று ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் திருப்புல்லாணியில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருப்புல்லாணி ஊராட்சி ஒன்றியத்தின் மொத்த மக்கள் தொகை 87,766 ஆகும். அதில் பட்டியல் சாதி மக்களின்  தொகை 21,367 ஆக உள்ளது. பட்டியல் பழங்குடி மக்களின் தொகை 1 ஆக உள்ளது.
ஊராட்சி மன்றங்கள்
திருப்புல்லாணி ஊராட்சி ஒன்றியத்தில் உள்ள 33 கிராம ஊராட்சி மன்றங்கள் விவரம்; வெள்ளாமரிச்சுக்கட்டி • வேளானூர் • வண்ணாங்குண்டு • உத்தரவை • திருப்புல்லாணி • திரு உத்திரகோசமங்கை • தினைக்குளம் • தாதனேந்தல் • சேதுக்கரை • ரெகுநாதபுரம் • பெரியபட்டிணம் • பத்திராதரவை • பனையடியேந்தல் • நல்லிருக்கை • நயினாமரைக்கான் • முத்துப்பேட்டை • மேதலோடை • மேலமடை • மாயாகுளம் • லாந்தை • குதக்கோட்டை • குளபதம் • கோரைக்குட்டம் • காஞ்சிரங்குடி • களிமண்குண்டு • களரி • எக்ககுடி • சின்னாண்டிவலசை
யுரேகா வைரம்
யுரேகா வைரம் ( Eureka Diamond ) என்பது தென்னாப்பிரிக்காவில் கண்டுபிடிக்கப்பட்ட முதல் வைரம் ஆகும். இது முதலில் 21.25 காரட் (4.250 கிராம்) எடை தொண்டதாக இருந்தது. பின்னர் இது 10.73 காரட் (2.146 கிராம்) எடையில் வெட்டப்பட்டு பட்டைத்தீட்டப்பட்டது. தற்போது இது தென்னாப்பிரிக்காவின், கிம்பெர்லி நகரத்தில் உள்ள மைன் அருங்காட்சியகத்தில் காட்சிக்கு வைக்கப்பட்டுள்ளது. தென் ஆப்பிரிக்காவில் இந்த வைரம் கண்டுபிடிக்கப்பட்ட பிறகுதான் அங்கு வைர அகழ்வுகள் பெருகி  தேசத்தின் தலையெழுத்து, பொருளாதாரம், மக்களின் வாழ்க்கை எல்லாமே மாறியது.
கண்டுபிடிப்பும் அடையாளம் காணுதலும்
பதினைந்து வயது எராமஸ் ஜேக்கப்ஸ் என்ற சிறுவன் 1867 ஆம் ஆண்டு ஹப்டவுனுக்கு அருகே வைரம் என்று தெரியாமலேயே ஆரஞ்சு ஆற்றங்கரையில் யுரேகா வைரத்தைக் கண்டுபிடித்தான். விரைவில் அதை அவனின் பக்கத்து வீட்டில் இருந்த ஸ்கால்க் வான் நைகெர்க் என்பவர் வாங்கிக்கொண்டார். அவர் அக்கல்லை ஆராய்வதற்காக ஜான் ஓ’ரெய்லி என்ற வியாபாரியிடம் கொடுத்தார். அவர் இது ஒரு வைரக்கல்லாக இருக்கக்கூடும் என்று தான் நம்புவதாக கூறி, கிரஹாம்ஸ்டன் நகரத்தில் வசிக்கும் வில்லியம் அதெர்ஸ்டோன் என்ற ஆய்வாளருக்கு சாதாரண அஞ்சலில் அனுப்பி வைத்தார். இக்கல்லை ஆராய்ந்த அதெர்ஸ்டோன் இது 21.25 கேரட் (4.25 கிராம்) எடையுள்ள வைரம் என உறுதிபடுத்தினார்   (சில தரவுகள் இது 24 காரட் (4.8 கிராம்) எடை கொண்டதாக கூறுகின்றன).
முதல் விற்பனையும், தற்போதைய நிலையும்
1867இல் நடந்த பாரிசு பன்னாட்டுக் கண்காட்சியில் யுரேகா வைரம் காட்சிக்கு வைக்கப்பட்டது. இல்லை, யுரேகா வைரத்தின் மாதிரிதான் அங்கே வைக்கப்பட்டது என்றும், உண்மையான வைரம், விக்டோரியா ராணி பரிசோதிப்பதற்காக பிரிட்டனின் வின்ட்சர் கோட்டைக்கு அனுப்பி வைக்கப்பட்டது என்று சிலதரவுகள் கூறுகின்றன. தென்னாப்பிரிக்கவுக்குத் திரும்பிய யுரேகா வைரத்தை அப்போது கேப்காலனியின் ஆளுநராக இருந்த சர் பிலிப் வொட்ஹவுஸ்  £500 க்கு வாங்கினார். சர் பிலிப் அதை ஐக்கிய இராச்சியத்துக்குக் கொண்டு சென்றார். அங்கு 100 ஆண்டுகளாக அது இருந்தது, அந்த நேரத்தில் யுரேகா வைரம் அழகான வடிவில் வெட்டப்பட்டது. ஒரு கையணியில் பொருத்தப்பட்டிருந்த நிலையில் யுரேகா வைரமானது, 1947 ஏப்ரல் 16 அன்று லண்டனில் கிருஷ்டி ஏல நிறுவனத்தால் ஓர் ஏலத்தில்  £ 5,700 க்கு விற்கப்பட்டது. யுரேகா கண்டெடுக்கப்பட்ட நூறாவது ஆண்டான 1967 ஆண்டில் டி பியர்ஸ் நிறுவனம் அதனை வாங்கி, தென்னாப்பிரிக்க மக்களுக்கு நன்கொடையாக அளித்தது. தற்போது  கிம்பெர்லி நகர அருங்காட்சியத்தில் யுரேகா வைரம் காட்சிக்கு வைக்கப்பட்டுள்ளது.
மேற்கோள்கள்
பகுப்பு:தனிப்பட்ட வைரங்கள்
சீனிவாச இராமானுசன்
சீனிவாச இராமானுசன் (Srinivasa Ramanujan, திசம்பர் 22, 1887 – ஏப்ரல் 26, 1920) இந்தியாவில் தமிழ்நாட்டில் ஈரோடு மாவட்டத்தில் கோட்டை பகுதியில் பிறந்த கணித அறிஞர் ஆவார். இவர் தனது 33 அகவை முடியும் முன்னரே இறந்துவிட்டார். இவர் சிறு வயதிலேயே யாருடைய உதவியும் இல்லாமல் மிக மிக வியப்பூட்டும் விதத்தில் கணிதத்தின் மிக அடிப்படையான ஆழ் உண்மைகளைக் கண்டுணர்ந்தார். 1914-ஆம் ஆண்டுக்கும், 1918-ஆம் ஆண்டுக்கும் இடைப்பட்ட காலத்தில் மூவாயிரத்திற்கும் அதிகமான புதுக் கணிதத் தேற்றங்களைக் கண்டுபிடித்தார். எண்களின் பண்புகளைப் பற்றிய எண் கோட்பாடுகளிலும், செறிவெண் கோட்பாடுகளிலும் இவர் கண்டுபிடித்துக் கூறிய ஆழ் உண்மைகள் இன்று அடிப்படை இயற்பியற் துறை முதல் மின்தொடர்புப் பொறியியல் துறை வரை பல துறைகளில் உயர்மட்டங்களில் பயன்படுத்தப்பட்டு வருகின்றன. இராமானுசனின் பெயரால் 1997 இல் The Ramanujan Journal என்னும் கணித ஆய்விதழ் ஒன்று தொடங்கப்பட்டுள்ளது.
பிறப்பு
இராமானுஜனின் தந்தையாரும் தந்தைவழிப் பாட்டனாரும் துணிக் கடைகளில் எழுத்தராகப் பணியாற்றி வந்தனர். தாய்வழிப் பாட்டனாரும் ஈரோட்டு முனிசீப்பு அறமன்றத்தில் அமீனாக வேலை பார்த்தவர். undefined ஆகவே இவர் எளிய குடும்பத்தில், ஏழ்மையான நிலையில் இருந்தார்.
கல்வி
இராமானுசம் தாய்வழி தாத்தா வேலைபார்த்த கடை 1891 ஆம் ஆண்டில் காஞ்சிபுரத்திற்கு இடம்மாறியதால், இவர் குடும்பமும் காஞ்சிபுரம் வந்தது. 1892ஆம் ஆண்டில் காஞ்சிபுரத்தில் இருந்த தொடக்கப்பள்ளி ஒன்றில் இராமானுசன் தொடக்கக் கல்வியைப் பெறத் தொடங்கினார். 1894 ஆம் ஆண்டில் அவர் தெலுங்கு வழி கல்விக்கு மாற்றப்பட்ட சில நாள்களிலேயே அவரது குடும்பம் கும்பகோணத்திற்கு இடம்பெயர்ந்தது. அங்கு கல்யாணம் தொடக்கப் பள்ளியில் சேர்ந்து கல்வி கற்றார். 1897 ஆம் ஆண்டில் மாவட்டத்திலேயே முதலிடம் பெற்று தொடக்கக்கல்வியை நிறைவு செய்தார்.
1897 ஆம் ஆண்டில் கும்பகோணம் நகர் உயர்நிலைப் பள்ளியில் ஆறாம் வகுப்பில் சேர்க்கப்பட்டார். அவ்வாண்டிலிருந்து முறையாகக் கணிதம் கற்கத் தொடங்கினார்.
கணக்கியலர்
கணிதக் குறியீடுகளின் காடுகளில் புகுந்து திறம்பட வினையாற்றி வெளியே வெற்றியுடன் வரக்கூடிய கணித இயலாளரைக் கணக்கியலர் (algorist) என்பர். முழுக்கணித வரலாற்றிலும் கணக்கியலர்கள் என்று மூன்றே பேரைக் குறிப்பிட்டுச் சொல்கிறார்கள். கணக்கியலருக்கு புதுப்புதுக் கணிதச் சிக்கல்களை கணக்கிட்டு விடுவிப்பதே இயல்பு. அவர் கையாளும் உத்திகள் முன்பின் வழக்கமில்லாததாக இருக்கும். வெறும் மாறிகளிருக்குமிடத்தில் சார்புகளைப் பொறுத்தி சிக்கலை இன்னும் கடினமாக்குவது போல் தோன்றும் அளவுக்கு பெரிதாக்கி, அரிய மேதைகளெல்லாம் செய்யமுடியாததை செய்து முடிப்பர். தூய கணிதம் கட்டாயமாக வேண்டும் ஒருங்கல் (convergence), இருப்பு (existence), முதலிய கட்டுப்பாடுகளைப் பொருட்படுத்தாமல் அவர்களுடைய உள்ளுணர்வின் போக்கிலேயே வானத்தில் பறந்து பிரச்சினையின் இருண்ட பாகங்களுக்கு சரியானபடி வெளிச்சம் தெரியச் செய்துவிடுவர். சில சமயம் தவறுதலான விடைக்கே சென்றிருந்தாலும் அவர் காட்டிய வெளிச்சம் இதர கணித இயலருக்கு புதுப் பாதைகளை வகுத்து கணித முன்னேற்றத்திற்கு முன்னோடியாகி விடும் விந்தையையும் வரலாறு சொல்லும். இப்படியெல்லாம் இருந்தவர் தான் இந்திய மேதைக் கணக்கியலர் சீனிவாச இராமானுஜன்.
கற்பிக்கப்படாத மேதை
மற்ற இரு கணக்கியலர்கள் லியோனார்டு ஆய்லர் (1707–1783) மற்றும் கார்ல் குஸ்டாவ் ஜாகோபி (1804–1851). ஆனால் இவ்விருவருக்கும் கல்லூரிப் படிப்பின் முழு வலுவும் ஆழமான அடித்தளமாக இருந்தது. இராமானுஜனுக்கோ முறையான கல்லூரிப் படிப்பிற்கு வாய்ப்பில்லாமல் போய்விட்டது. எவரும் அவரை திருத்திக் கற்பிக்கும் முன்னமேயே அவர் ஒரு பெரிய கணித வல்லுனர் ஆகிவிட்டார். ஆய்லருடனோ அல்லது ஜாகோபியுடனோ, ஏன், எந்தக் கணித வல்லுனருடனோ அவரை ஒப்பிட்டாலும் அவரை ‘படிக்காதவர்’ என்றே கூறவேண்டும். தன்னால், தானே கற்பித்துக் கொண்ட மேதை அவர். 18, 19 வது நூற்றாண்டுகளில் அடுக்கு அடுக்காக உலகை மேவிய கணிதம் யாவும் அவர் வழியில் தட்டுப்படாமலே அவரால் உலகிலுள்ள அத்தனை கணித இயலர்களுக்கும் புதிதாகச் சொல்வதற்கு எவ்வளவோ இருந்தது. இருபதாவது நூற்றாண்டில் ஒரு விண்மீன் போல் அவர் திடீரென்று தோன்றியதும், உலகில் அப்பொழுது மேன்மையானதென்றுப் பெயர் பெற்றிருந்த பல பல்கலைக் கழகங்களில் முறைப்படி அவருடைய ஆராய்ச்சிக் கருத்துக்கள் அரங்கேறியதும் ஒரு சுவையான பரபரப்புக் கணித வரலாறு. குறிப்பாக அது இந்திய தேசத்திற்குச் சிறந்த பெருமையைத் தந்தது.
பள்ளிப் பருவத்திலேயே கணித ஆய்வு
பழமையில் ஊறியிருந்த தென்னிந்திய பிராம்மண குடும்பத்தில் அவர் பிறந்தார். பத்து வயதிற்குள்ளேயே இச்சிறுவனுடைய கணித வல்லமையும் நினைவாற்றலும் ஆசிரியர்களுக்கு ஒரு புதிராக இருந்தது. ஆரம்பப் பள்ளியின் கடைசித் தேர்வில் மாவட்டத்திலேயே முதலாவதாகத் தேறியதால் அவனுக்கு கும்பகோணம் டவுன் மேல்நிலைப் பள்ளியில் அரைச்சம்பளக் கல்விச் சலுகை கிடைத்தது. 12வது வயதில் லோனி எழுதிய முக்கோணவியல் (Trigonometry) என்ற பாட புத்தகத்தை கல்லூரியில் இளங்கலை வகுப்பில் படித்துக் கொண்டிருந்த தன் அண்டை வீட்டு மாணவனிடமிருந்து கடன் வாங்கி படிக்கத் தொடங்கினான். தன்னைவிட 7, 8 வயது சிறியவனான இப்பள்ளி மாணவன் இக்கல்லூரிப் பாடபுத்தகத்தை ஒரே வாசிப்பில் முடித்ததோடு மட்டுமல்லாமல் அதிலிருந்த எல்லா கணக்குகளையும் தானே போட்டு முடித்து விட்டான் என்றதும் அந்தக் கல்லூரி மாணவனுக்கு ஒரே வியப்பு. முக்கோணவியல் என்ற பெயர் இருந்தாலும் அப்புத்தகத்தில் சில உயர் கணித விஷயங்கள், உதாரணமாக, பகுவியலில் (Analysis) கூறப்படும் தொடர் வினை (Continuous processes) களைப் பற்றிய விஷயங்கள், அடுக்குக்குறிச் சார்பு (exponential function), கலப்பு மாறியின் மடக்கை (logarithm of a complex variable), மிகைபரவளைவுச் சார்புகள் (hyperbolic functions) முடிவிலாத் தொடர்கள் மற்றும் பெருக்கீடுகள் (infinite series and products) இதைப்போன்ற கணிதத்தின் உயர்தரப் பொருள்களெல்லாம் பாடத்திற்கு எடுத்துக் கொள்ளப் பட்டிருந்தன. இவைகளைப் பற்றி அப்புத்தகத்தில் சொல்லப்பட்டிருந்தது துல்லியக் குறைவாகத்தான் இருந்ததென்றாலும் அப்புத்தகம் தான் சிறுவன் இராமானுஜனுக்கும் இவ்வுயர் கணிதப் பொருள்களுக்கும் ஏற்பட்ட முதல் நட்பு. இதைவிட ஒரு தரமான புத்தகம் அவன் கையில் கிடைக்காதது விதியின் விளையாட்டு போலும். விட்டேகருடைய ‘தற்காலப்பகுவியல்’ (Modern Analysis) உலகத்தில் அப்பொழுதுதான் வந்துவிட்டிருந்தது ஆனால் கும்பகோணம் வரையில் வரவில்லை. பிராம்விச்சுடைய முடிவிலாத்தொடர்கள் (Infinite Series), கார்ஸ்லா வுடைய ஃபோரியர் தொடரும் தொகையீடுகளும் (Fourier Series and Integrals), பியர்பாயிண்டுடைய மெய்மாறிச் சார்புகளின் கோட்பாடு (Theory of functions of a real variable), ஜிப்ஸனுடைய நுண்கணிதம் (Calculus) ஆகியவைகள் அப்பொழுதுதான் எழுதப்பட்டுக் கொண்டிருந்த காலம். இவையெல்லாம் இராமானுஜனுக்குக் கிடைத்திருந்தால் கணித உலகின் வரலாறே மாறியிருக்குமா இருக்காதா என்பதில் இன்றும் கணித இயலர்களுக் கிடையில் மாறுபட்ட கருத்துகள் நிலவி வருகின்றன.
இராமானுஜனுடைய ஆய்வுக்குறிப்பேடுகள் ("நோட்புக்குகள்")
சிறுவன் இராமானுஜன் லோனியின் முக்கோணவியலையும் கார் என்பவருடைய தொகையையும் (Carr’s Synopsis) ஆர்வத்துடன் படித்துக் கொண்டிருந்தான். தூய கணிதத்தின் அடிமட்டத் தேற்றத் தொகை என்று பெயர்கொண்ட அந்தப்புத்தகம், சிறுவன் இராமானுஜனுடைய வாழ்க்கையில் வந்ததால் தனக்கென்று வரலாற்றில் ஒரு அழியாத இடத்தைப் பெற்றுக் கொண்டது. அப்புத்தகத்தின் உட்பொருள் அவனை அப்படியே ஈர்த்து, அவனுடைய சக்திகளெல்லாவற்றையும் உசுப்பி விட்டது. அப்படியொன்றும் அது பெரிய நூலோ அல்லது பொருள் பொதிந்ததோ அல்ல. அதில் ஏறக்குறைய 6000 தேற்றங்கள் இருந்தன. பாதிக்கு சரியான நிறுவல்கள் இல்லை; இருந்தவையும் நிறைவற்றதாகவே இருந்தது. இராமானுஜனுக்கு இதெல்லாம் ஒரு தவிர்க்கமுடியாத, எனினும் சுவையான, சவாலாக அமைந்தன. அதிலிருந்த ஒவ்வொரு தேற்றத்திற்கும் சிறுவன் தன் மூளையில் தோன்றிய நிறுவல்களை ஒரு குறிப்பேட்டில் (நோட்புக்கில்) எழுதி வந்தான். இவ்வாய்வில் அவனுக்கே புதிய தேற்றங்களும் தோன்றத் தொடங்கின. எல்லாவற்றையும் எழுதினான். இப்படியே 16 வயதுக்குள் கணித இயலர் என்ற தகுதியை தனக்குள் அடைந்து விட்டான். ஆனால் அவனை உலகம் கணித இயலராகப் பார்க்க இன்னும் பத்து ஆண்டுகள் தேவைப்பட்டன.
இளமையும் கல்வியும்
thumb|right|300px|இராமானுசன் அஞ்சல் தலை
1903 டிசம்பரில் சென்னைப் பல்கலையின் மெட்ரிகுலேஷன் தேர்வில் முதல் வகுப்பில் தேர்ச்சி பெற்றார். அதன் காரணமாக கும்பகோணம் அரசுக் கல்லூரியில் F.A. (இந்தக்காலத்து 11, 12 வது) வகுப்பிற்கு ‘சுப்பிரமணியம் உபகாரச்சம்பளம்’ பெற்றான். அவன் கற்க வேண்டியிருந்த பாடங்கள் ஆங்கிலம், கணிதம், உடற்செயலியல், ரோமானிய கிரேக்க வரலாறு, மற்றும் வடமொழி. ஆனால் கணிதம் தான் அவனுடைய காலத்தையும் சக்தியையும் விழுங்கிக்கொண்டது. கணிதம் தவிர மீத மெல்லாவற்றிலும் தேர்வில் தோல்வியே கண்டான். உபகாரச் சம்பளத்தை இழந்தான். கும்பகோணத்தை விட்டு எங்கோ ஆந்திர மண்ணில் தன்னை இழந்து சுற்றித் திரிந்தான். ஓராண்டு காலம் கழித்துத் திரும்பி கும்பகோணம் அரசுக் கல்லூரிக்கே வந்து சேர்ந்தான். ஆனால் 1905 டிசம்பர் தேர்வுக்கு வேண்டியிருந்த உள்ளமைச் சான்று (attendance certificate) கிடைக்காததால் தேர்வு எழுத முடியவில்லை. கும்பகோணம் கல்லூரியும் அத்துடன் அவனை இழந்தது.பின்னர் இவர் பச்சையப்பா கல்லூரியிலும் கல்வி கற்றார். இங்கு எஸ்.பி.சிங்காரவேலு முதலியாரிடம் கணிதம் கற்றார். இருவரும் சேர்ந்து விவாதித்து விடை காண்பார்கள்.[ எஸ்.பி.சிங்காரவேலு முதலியார் சுவாமி விவேகானந்தரின் சென்னை சீடர்களில் ஒருவர். இவரை ’கிடி’ என்று செல்லமாக அழைப்பது சுவாமி விவேகானந்தரின் வழக்கம்]. இன்றும் சென்னை பச்சையப்பா கல்லூரியில் கணிதத்தில் முதலிடம் பெறும் மாணவர்களுக்கு ’எஸ்.பி.சிங்காரவேலு முதலியார்’ பரிசு ஆண்டுதோறும் வழங்கப்படுகிறது.
கலங்கரை வெளிச்சத் தொடர்
சீனிவாச இராமானுஜன் தனது 22வது வயதில் ஒன்பதே வயது நிரம்பியிருந்த ஜானகியைக் கைப்பிடித்தார். 1910இல் இந்தியக்கணிதக் கழகத்தைப்பற்றி கேள்விப்பட்டார். இதற்கு மூன்றாண்டுகளுக்கு முன்னர்தான் இக்கழகம் இணை ஆட்சியராக இருந்த பேராசிரியர் வி. ராமஸ்வாமி அய்யர் என்பவரால் துவக்கப்பட்டிருந்தது. இராமானுஜன் அவரது உதவியை நாடி திருக்கோவிலூருக்கு ஓடினார். இராமானுஜன் என்ற மேதையை உலகுக்கு அறிவிக்கும் கலங்கரை வெளிச்சத் தொடர் சங்கிலியில் முதல் வளையமாக இருந்தவர் இந்த ராமஸ்வாமி அய்யர் தான். அவருடைய அறிமுகத்தில் பேராசிரியர் சேஷு அய்யர் அணுகப்பட்டார். அவர் நெல்லூர் மாவட்ட ஆட்சியராக இருந்த திவான் பகதூர் ஆர். ராமச்சந்திரராவிடம் அனுப்பினார். டிசம்பர் 1910 இல் முதலில் நடந்த சந்திப்பில் வள்ளல் ராமச்சந்திர ராவினுடைய மனதைத் தொட்ட போதிலும் இராமானுஜனின் மேதை அவருடைய அறிவைத் தொடவில்லை. அடுத்த முறை சந்தித்தபோது இராமானுஜன் தன்னுடைய கண்டுபிடிப்புகளில் எளிதில் புரிந்துகொள்ளக் கூடியவைகளை மாத்திரம் காட்டினார். அவைகளிலிருந்து அவர் இராமானுஜன் கணிதத்தில் சாதனை செய்யக்கூடியவர் என்று அறிந்து கொண்டு இராமானுஜனுடைய செலவுகளைச் சிறிது காலத்திற்கு தானே ஏற்று நடத்தி வந்தார்.
இராமானுஜன் இவ்வேற்பாட்டை நெடுநாள் வைத்துக் கொள்வதில் விருப்பமில்லாமல் சென்னை துறைமுக அலுவலகத்தில் ஒரு எழுத்தர் வேலையை ஏற்றுக் கொண்டார். ஆனால் கணிதத்தில் அவருடைய ஈடுபாடும் ஆராய்ச்சியும் தொடர்ந்து நடைபெற்று வந்தது. 1911 இல் இந்தியக்கணிதக் கழகத்தின் ஆய்வுப் பத்திரிகையில் (Journal) இராமானுஜனின் முதல் ஆய்வுக்கட்டுரை பிரசுரிக்கப்பட்டது. இதற்குள்ளாக, சென்னை துறைமுக அலுவலகத்தின் தலைவரான ஸர் பிரான்ஸிஸ் ஸ்பிரிங் என்பவரும் இராமானுஜத்தைப் பற்றி கேள்விப்பட்டு அவரைப் பற்றி விசாரிக்கத் தொடங்கினார். துறைமுக அலுவலகத்தில் ஓர் எழுத்தர் கணிதத்தில் சாதனைகள் புரிந்து வருகிறார் என்ற செய்தி பரவலாக சென்னை கல்விக் கூடங்களில் பேசப்படத் துவங்கியது. சென்னைப் பல்கலைக் கழகத்தில் அவருக்கு ஒரு நிலையான உதவிச் சம்பளம் வாங்கித் தந்துவிட பல பேர் முயன்றனர். இந்த முயற்சியில் சம்பந்தப்பட்டவர்கள் ராமச்சந்திர ராவ், சென்னை பொறியியல் கல்லூரிப் பேரா. சி.எஸ்.டீ. க்ரிஃப்பித், லண்டன் பல்கலைக் கழகத்தைச் சேர்ந்த பேரா. எம். ஜி.எம். ஹில், முனைவர் கில்பர்ட் வாக்கர் (தலைவர், இந்திய வானிலைத்துறை), பேரா.பி. ஹனுமந்த ராவ் (தலைவர், சென்னை பல்கலைக் கழகத்தின் பாட மையம்), மற்றும் நீதிபதி பி. ஆர். சுந்தரம் அய்யர். இந்த முயற்சிக்கெல்லாம் பயன் கிடைத்தது. மே 1, 1913 முதல் இராமானுஜன் (அவரது 26வது வயதில்) சென்னை பல்கலைக் கழகத்தில் மாதம் ரூ.75 சம்பளத்துடன் ஆராய்ச்சியாளராக நியமிக்கப்பட்டார். அன்று தொடங்கி அவருடைய குறுகிய ஆயுள் முடிய அவருக்கு இந்த ஆராய்ச்சி தான் தொழில்.
பேரா. ஜி. ஹெச். ஹார்டி
1913 ஜனவரியில் பேரா. சேஷு அய்யரும் அவருடன் இன்னும் சிலரும் சேர்ந்து இராமானுஜனை கேம்பிரிட்ஜ் இல் பேராசிரியராக இருந்த ஜி. ஹெச். ஹார்டிக்கு கடிதம் எழுதவைத்தனர். இராமானுஜனும் கடிதத்தை எழுதி அதற்கு ஒரு சேர்ப்பாக அவருடைய சொந்தக் கண்டுபிடிப்பாக 120 தேற்றங்களையும் (நிறுவல் எதுவும் இல்லாமல்) அனுப்பித்தார். இக்கடிதம் கிடைத்தவுடன் பேரா. ஹார்டியின் முதல் எண்ணம் அக்கடிதம் குப்பையில் போடப்படவேண்டியது என்பதுதான். ஆனால் அன்று மாலை அவரும் இன்னொரு பேரா. லிட்டில்வுட்டும் சேர்ந்து அதை மறுபடியும் படித்துப் பார்த்த பொழுது, அது அவர்கள் இருவரையும் தீவிர ஆலோசனையில் ஆழ்த்தியது. அதில் பல தேற்றங்கள் அவர்களுக்கு புதிதாகவே இருந்தன. ஓரிரண்டு தவறான தேற்றங்களும் இருந்தன. புதிதாக இருந்தவைக்கு நிறுவல்கள் கொடுக்கப் படாமலிருந்ததால் அவர்களே அவைகளை நிறுவப் பார்த்தார்கள். சிலவற்றை அவர்களால் நிறுவ முடிந்தது. சிலவற்றிற்கு நிறுவலுக்காக என்ன செய்யவேண்டும் என்பதை அவர்களால் ஊகிக்க முடிந்தது. ஆனால் பல தேற்றங்களை அவர்கள் அணுகவும் முடியவில்லை, அவைகளை ஏதோ பிதற்றல் என்று ஒதுக்கவும் முடியவில்லை. உலகத்திலேயே எண் கோட்பாட்டில் பிரமாணமாக எடுத்துக் கொள்ளப் பட்டவர்களான அவர்களாலேயே அத்தேற்றங்களின் உண்மையைப் பற்றி ஒன்றுமே சொல்ல முடியாத நிலையில், இரு வல்லுனர்களும் அன்றே தீர்மானித்து விட்டனர் ‘இந்த இராமானுஜனை கேம்பிரிட்ஜுக்கு கொண்டுவந்துவிட வேண்டும்’ என்று. அத்தீர்மானம் கணிதத்தில் வரலாறு படைத்த தீர்மானம்.
ஆனாலும் இராமானுஜனால் உடனே நாடு விட்டு நாடு வர முடியவில்லை. பழமையான பண்புகளில் ஊறியிருந்த அவரது குடும்பச் சூழலின் பாதிப்பை மீறி நாட்டை விட்டுப் புறப்பட்டது மார்ச் 1914இல்தான்.
thumb|250px|கேம்பிரிட்ஜ் பல்கலைக்கழகத்தில் சக கணிதவியலாளர்களுடன் ராமானுசன் (நடுவில் இருப்பவர்)
நான்கு பொன்னான ஆண்டுகள்
கேம்பிரிட்ஜில் ஹார்டியுடன் கூட இருந்த நான்கு ஆண்டுகளும் (1914–1918) இராமானுஜனுக்கு மட்டுமல்ல பேராசிரியர் ஹார்டிக்குமே பொன்னான ஆண்டுகள் தாம். இதை ஹார்டியே சொல்கிறார். பிற்காலத்தில், இராமானுஜன் யாருமே எதிர்பார்க்காத 32 வயதிலேயே மரணமடைந்த பிறகு ஹார்டி அவரைப் பற்றி சொல்லும்போது ‘இங்கு வருவதற்கு முன்னால் அவர் என்ன புத்தகம் படித்திருந்தார், இன்னின்ன புத்தகங்களைப் பார்த்திருந்தாரா இல்லையா என்பதை என்னால் சொல்ல முடியவில்லை. நான் கேட்டிருந்தால் ஒருவேளை சொல்லி யிருப்பாரோ என்னமோ. ஆனால் ஒவ்வொருநாள் நான் அவருக்கு காலை வணக்கம் சொல்லும்போதும் அவர் எனக்கு ஐந்தாறு புதுத் தேற்றங்களை காட்ட ஆயத்தமாயிருந்ததால் எனக்கு வேறு எதையுமே பேச வாய்ப்புமில்லை. அதைப் படித்திருக்கிறாயா, இதைப் படித்திருக்கிறாயா என்று கேட்பதும் பொருத்த மில்லாமலிருந்தது’. இராமானுஜனுடைய படைப்பாற்றல் அவ்வளவு வேகமாக இருந்தது. இருந்தாலும் பேரா. ஹார்டி இராமானுஜனுக்கு சில தேவையான விஷயங்களை சொல்லிக் கொடுக்கத்தான் செய்தார். காரணம், இராமானுஜன் அவையில்லாமல் மாற்று வழிகளுக்காக நேரத்தை செலவழித்து விடுவாரோ என்ற பயம்தான். ஆனால் ஹார்டியே பின்னால் சொல்கிறார் ‘நான் அவருக்குத் தெரியவேண்டியவை என்று சொல்லிக் கொடுத்தது சரிதானா என்று தெரியவில்லை. ஏனென்றால் நான் சொல்லிக்கொடுத்ததால் அவருடைய மேதை பரிமளிப்பதை தடை செய்திருக்கவும் கூடுமல்லவா?’. இன்னமும் சொல்கிறார்: ‘நான் அவருக்கு சொல்லிக்கொடுத்ததுதான் சரி என்று வைத்துக்கொண்டாலும், ஒன்று மாத்திரம் உண்மை. அவர் என்னிடமிருந்து கற்றதை விட நான் அவரிடமிருந்து கற்றது தான் அதிகம்’.
இந்நான்கு ஆண்டுகளில் இராமானுஜன் 27 ஆய்வுக்கட்டுரைகள் பிரசுரித்தார். அவைகளில் 7 கட்டுரைகள் ஹார்டியுடன் கூட்டாக எழுதியவை. 1918 இல் F.R.S. (Fellow of the royal Society) என்ற கௌரவம் அவருக்குக்கொடுக்கப்பட்டது. அதே ஆண்டு ட்ரினிடி கல்லூரியின் ஃபெல்லோவாகவும் தேர்ந்தெடுக்கப்பட்டார். இந்த இரண்டு கௌரவங்களையுமே பெற்ற முதல் இந்தியர் அவர்தான்.
சென்னைப் பல்கலைக்கழகமும் அதன் சார்பில் ராமானுஜனுக்காக ஒரு நிலையான ஏற்பாட்டைச்செய்தது. அவர் அதுவரை பெற்றுக்கொண்டிருந்த வெளிநாட்டு உபகாரச்சம்பளம் முடியும் நாளான ஏப்ரல் 1, 1919 இலிருந்து ஐந்து ஆண்டுகளுக்கு அவருக்கு ஆண்டுக்கு £250 நிபந்தனையற்ற சலுகை தருவதாக ஏற்பாடு செய்தது. புதிதாக கல்வி இயக்குனராகப் பதவியேற்றிருந்த பேரா. லிட்டில்ஹெய்ல்ஸ் அப்பொழுதுதான் மும்பையில் நடந்திருந்த இந்திய கணிதக்கழகத்தின் ஆண்டு மகாநாட்டிலிருந்து திரும்பி வந்திருந்தார். அம்மகாநாட்டில் இராமானுஜனுடைய சாதனைகளைப் போற்றித் தீர்மானங்கள் நிறைவேறியிருந்தன. பேரா. லிட்டில்ஹெய்ல்ஸும் சென்னைப் பல்கலைக்கழகத்தில் கணிதப் பேராசிரியர் பதவி ஒன்று உண்டாக்குவதற்காகவும் அந்தப் பதவிக்கு இராமானுஜனுக்கு அழைப்பு விடுப்பதற்கும் பல்கலைக் கழகத்தை கேட்டுக்கொள்ளப் போவதாகவும் அறிவித்தார். ஆனால் காலச்சக்கரம் வேறு விதமாகச் சுழன்றது.
ஒரே ஒரு இராமானுஜன் கணிதத்துளி
இராமானுஜனுடைய கணிதமேதையை எடுத்துக்காட்டுவதற்காக ஒரு சின்னஞ்சிறு துளியை கீழே காண்போம்.
முனைவர் பி.சி. மஹலனொபிஸ் என்பவர் நேரு காலத்தில் இந்தியாவின் ஐந்தாண்டுத் திட்டங்களைத் தீட்டியவர். அவர் இராமானுஜன் கேம்பிரிட்ஜில் வசித்த காலத்தில் அவரும் அங்கு படித்துக் கொண்டிருந்தார். இராமானுஜனுடைய நண்பர். இருவரும் அடிக்கடி சந்திப்பதுண்டு. ஒருநாள் இராமானுஜன் அவரை தன் விடுதிக்கு மதிய உணவருந்த கூப்பிட்டிருந்தார். இராமானுஜன் சமையல் அடுப்பருகில் வேலையில் ஈடுபட்டிருந்ததால், வந்தவர் இருக்கையில் அமர்ந்து ஸ்டிராண்ட் பத்திரிகையைப் புரட்டிக் கொண்டிருந்தார். அதனில் ஒரு கணிதப் புதிர் இருந்தது. அப்பொழுது முதலாவது உலகப்போர் நடந்துகொண்டிருந்த சமயம். “பாரிஸ் நகரில் ஒரே தெருவில் இரண்டு வீடுகளில் இரண்டு அதிகாரிகள் கைதுசெய்யப்பட்டனர்; வீட்டு கதவிலக்கங்கள் தெரியவில்லை, ஆனால் இரண்டு இலக்கங்களினூடே ஒரு கணிதத் தொடர்பு இருக்கிறது, கதவிலக்கங்கள் என்னவாக இருக்கும்?” இதுதான் புதிர். சிறிது நேரம் யோசித்ததில் மஹலனோபிஸ்சுக்கு விடை புரிந்துவிட்டது. அவர் பரபரப்புடன் அதை இராமானுஜனுடன் பகிர்ந்துகொள்ள விருப்பப் பட்டார். இராமானுஜன் சாம்பாரை கலக்கிவிட்டுக் கொண்டே, ‘சொல்லுங்கள் கேட்போம்’ என்றார். மஹலனோபிஸ் பிர்ச்சினையை எடுத்துரைத்தார். அவர் தன் விடையைச் சொல்லுமுன்பே இராமானுஜன், ‘சரி, இந்த தொடர் பின்னத்தைக் குறித்துக் கொள்ளுங்கள்’ என்று ஒரு தொடர் பின்னத்தைக் கூறி அதுதான் விடை என்றார்.
இது நமக்குப் புரிவதற்கு ஸ்டிராண்ட் பத்திரிகையில் இருந்த புதிரின் விபரம் தான் என்ன என்று தெரியவேண்டும். ஆனால் அவ்விபரம் கிடைக்கவில்லை. இருந்தாலும் இராமானுஜனின் மின்னல்வேக விடையைப் புரிந்து கொள்வதற்கு நாமாகவே அப்பத்திரிகைப் புதிர் என்ன மாதிரியில் இருந்திருக்கும் என்று ஊகிக்கலாம். இரண்டு கதவிலக்கங்களைக் கண்டுபிடிப்பது தான் பிரச்சினை. கதவிலக்கங்களை x, y என்று அழைப்போம். அவைகளுக்குள் இருந்த தொடர்பையும் நாம் இப்படி வைத்துக் கொள்ளலாம்:
மஹலனோபிஸ் இதைப் பார்த்ததும் ஓரிரண்டு எண்களைப் பொருத்திப் பார்த்தார். x = 3, y = 1 என்ற விடை கிடைத்தது, கிடைத்தவுடன் இராமானுஜனுக்கு சொல்லத் தொடங்கிவிட்டார். ஆனால் இராமானுஜன் பிர்ச்சினையைக் கேட்டவுடனேயே, சாம்பாரைக் கலக்கிக்கொண்டே, இதன் விடை ஒரு தொடர் பின்னத்தில் இருக்கிறது என்று கீழ்வரும் தொடர் பின்னத்தை சொன்னார்:
இதன் பொருளை இராமானுஜனே விளக்கினார்.
இத்தொடர்பின்னத்தின் ஒவ்வொரு ஒருங்கும் ஒவ்வொருவிடையாகும். முதலாவது ஒருங்கு 3/1. x = 3, y = 1 என்பது முதல் விடை. இராமானுஜனுடைய் தொடர்பின்னவிடை அந்தத்தெருவில் முடிவிலாத எண்ணிக்கையில் வீடுகள் இருப்பதாக வைத்துக்கொண்டு, மஹலனொபிஸின் ஒரே விடைக்கு பதிலாக முடிவுறா எண்ணிக்கையில், தொடர்ந்து பல சரியான விடைகள் கொடுக்கின்றன. ஆக, மேற்படி தொடர்பின்னத்தின் 2வது ஒருங்கு
x =19, y = 6 இரண்டாவது விடை.
இதுவும் ஒரு சரியான விடைதான்.
இப்படியே போகிறது இராமானுஜனின் தொடர்பின்ன விடை. இராமானுஜனுடைய மேதைமை அவர் பிரச்சினையைக் கேட்டவுடனேயே இதற்கு விடை முடிவுறா தொடர்பின்னம் தான் என்று கண்டு கொண்டு அத்தொடர் பின்னத்தையும் உடனே கொடுத்தது தான்.
இன்னொரு நோட்புக்கின் அற்புதம்
துரதிருஷ்டவசமாக இராமானுஜன் இங்கிலாந்தில் ஐந்தாவது ஆண்டை மருத்துவ விடுதிகளில் கழிக்கவேண்டி ஏற்பட்டது. ஏப்ரல் 1919 இல் இந்தியா திரும்பினார். தீராத வியாதியும் கூடவே வந்தது. ஆனால் அவருடைய மனதில் ஓடிக்கொண்டிருந்த கணிதப் பிரச்சினைகளின் ஓட்டம் நிற்கவே இல்லை. இப்படித்தான் உண்டாயிற்று “இராமானுஜத்தின் தொலைந்துபோன நோட்புக்”. அது 1976இல் கண்டுபிடிக்கப்பட்டு 1987 இல் பிரசுரிக்கப்பட்டிருக்கிறது. இந்தப் புதையலில் 600 அற்புதமான தேற்றங்கள் இருக்கின்றன. ஆனால் அநேகமாக வெகு உயர்மட்டத்திலிருந்த “Mock Theta functions” என்பவைகளைப் பற்றியது இராமானுஜன் 1919–20 இல் செய்த ஆராய்ச்சிகள்.
ஆக, இராமானுஜன் கணித உலகிற்காக விட்டுப்போனது:
• மூன்று நோட்புக்குகள்
• சென்னைப் பல்கலைக் கழகத்திற்காக கொடுக்கப்பட்ட மூன்று காலாண்டு அறிக்கைப் பத்திரங்கள் (1913–1914)
• 138 பக்கங்கள் கொண்ட தொலைந்து போன நோட்புக்
• கணித இதழ்களில் பிரசுரிக்கப்பட்ட 32 ஆய்வுக்கட்டுரைகள்
இராமானுஜனின் உள்ளுணர்விலிருந்து உதயமான இக்கணிதச் சொத்து உலகின் நான்கு மூலைகளிலுள்ள கணித வல்லுனர்களையும் ஆயிரக்கணக்கான மாணவர்களையும் ஈர்த்து இருபதாவது நூற்றாண்டின் மிகப்பெரிய சாதனைகளில் ஒன்று என்று பெயர் எடுத்துவிட்டது. பால் ஏர்டோசு என்ற புகழ்பெற்ற கணித மேதை-வல்லுனர் பேரா. ஹார்டி சொன்னதாகச் சொல்கிறார்: ‘நாம் எல்லா கணித இயலர்களையும் அவர்களுடைய மேதைக்குத் தகுந்தாற்போல் வரிசைப்படுத்தி சூன்யத்திலிருந்து 100 வரை மதிப்பெண் கொடுத்தால் எனக்கு 25ம், லிட்டில்வுட்டுக்கு 30ம், ஹில்பர்ட்டுக்கு 80ம் இராமானுஜனுக்கு 100ம் கொடுக்க வேண்டி வரும்’.
ஆளுமை மற்றும் ஆன்மீக வாழ்க்கை
ராமானுஜன் சற்றே கூச்ச சுபாவம் மற்றும் அமைதியான சுபாவம் கொண்டவர், இனிமையான நடத்தை கொண்ட கண்ணியமான மனிதர் என்று விவரிக்கப்படுகிறார். அவர் கேம்பிரிட்ஜில் எளிமையாக  வாழ்ந்தார். ராமானுஜனின் முதல் இந்திய வாழ்க்கை வரலாற்றாசிரியர்கள் அவரை ஒரு கடுமையான ஆச்சார இந்து என்று விவரிக்கின்றனர். அவர் தனது புத்திசாலித்தனம் தனது குல தெய்வமான நாமக்கல்லைச் சேர்ந்த நாமகிரி தாயாரின் அருள்தான் என்றார். அவர் தனது வேலையில் உத்வேகத்திற்காக நாமகிரி தாயாரை வேண்டி நின்றார்.நாமகிரி தாயாரின் துணையான நரசிம்மரை அடையாளப்படுத்தும் இரத்தத் துளிகளைக் கனவில் காண்பதாகக் கூறினார். பின்னர், சிக்கலான கணித உள்ளடக்கத்தின் விடைகள் காகித சுருள்களை போல தன கண் முன்னே அதுவாக விரிவடையும் என அடிக்கடி சொல்வார். அவர் அடிக்கடி சொல்வதுண்டு, "கடவுளைப் பற்றிய ஒரு எண்ணத்தை வெளிப்படுத்தாத எந்த சமன்பாடும் என்னைப் பொறுத்தவரை அர்த்தமில்லாததே."
ஹார்டி ராமானுஜனுக்கு எல்லா மதங்களும் சமமாக உண்மையாகத் தோன்றியதாகக் குறிப்பிடுகிறார். :ஹார்டி மேலும் வாதிடுகையில், ராமானுஜனின் மத நம்பிக்கை, மேற்கத்தியர்களால் கொஞ்சம் கற்பனை கலந்து மிகைப்படுத்தப்பட்டது, இந்திய வாழ்க்கை வரலாற்றாசிரியர்களால் அவரது நம்பிக்கை, நடைமுறை அல்ல - மிகைப்படுத்தப்பட்டதாகவும் வாதிட்டார். அதே நேரத்தில், ராமானுஜன் கடுமையான சைவர் எனக் குறிப்பிடுகிறார்.
இதேபோல், ஃப்ரண்ட்லைனுக்கு அளித்த பேட்டியில், பெர்ன்ட், "ராமானுஜனின் கணித சிந்தனைக்கு பலர் மாய சக்திகளால் ஆனது என சொல்லுகிறார்கள். அது நம்புவதற்கில்லை  அவர் தனது மூன்று நோட்டுகளில் ஒவ்வொரு முடிவையும் உன்னிப்பாகப் பதிவு செய்துள்ளார்," என்று மேலும்  ராமானுஜன் அவரால் காகிதம்   வாங்க முடியாததால் தான் சமன்பாடுகள் இடைநிலை முடிவுகளை பலகையில் எழுதினார் என்பதும் நம்புவதற்கில்லை என்கிறார்.
சான்றடைவு
பகுப்பு:இராமானுசன் பகுப்பு:1887 பிறப்புகள் பகுப்பு:1920 இறப்புகள் பகுப்பு:இந்தியக் கணிதவியலாளர்கள் பகுப்பு:ஈரோடு மாவட்ட நபர்கள் பகுப்பு:இந்திய அறிவியலாளர்கள்
நஜிபுல்லா சத்ரன்
நஜிபுல்லா சத்ரன் (Najibullah Zadran    ; பிறப்பு 18 பிப்ரவரி 1993) ஒரு ஆப்கான் துடுப்பாட்ட அணியின் வீரர் ஆவார். சத்ரான் ஒரு இடது கை மட்டையாளர் மற்றும் இவர் வலது கை புரத்திருப்ப பந்துவீச்சாளரும் ஆவார். ஆப்கானிஸ்தான் தேசிய கிரிக்கெட் அணியில் அதிரடி துடுப்பாட்டக்காரராக இவர் பரவலாக அறியப்படுகிறார். பங்களாதேஷ் பிரீமியர் லீக் 2017 இன் ஆறாவது பதிப்பிற்காக சிட்டகாங் வைக்கிங் அணிக்காக சத்ரன் ஒப்பந்தம் ஆனார்.
முதல் தரத் துடுப்பாட்டம்
2012 ஆம் ஆண்டில் நடைபெற்ற ஐசிசி கண்டங்களுக்கு இடையிலான கோப்பைத் தொடரில் இவர் விளையாடினார். சூலை 19, டப்ளின் துடுப்பாட்ட அரங்கில் அயர்லாந்துத் துடுப்பாட்ட அணிக்கு எதிராக நடைபெற்ற முதல் தரத் துடுப்பாட்டப் போட்டியில் இவர் அறிமுகமானார். அந்தப் போட்டியின் முதல் ஆட்டப் பகுதியில் 7 பந்துகளில் ஓட்டங்கள் எதுவும் எடுக்காமல் சுசாக் பந்துவீச்சில் இவர் ஆட்டமிழந்தார். பின் இரண்டாவது ஆட்டப் பகுதியில் 24 பந்துகளில் 9 ஓட்டங்கள் எடுத்து சோரன்சன் பந்து வீச்சில் இவர் ஆட்டமிழந்தார். இந்தப் போட்டி சமனில் முடிந்தது. 2018 ஆம் ஆண்டில் நடைபெற்ற அலோக்சய் அகமது சா அப்தலி நான்கு நாள் கோப்பைத் தொடரில் இவர் விளையாடினார். ஏப்ரல் 29, அமதுல்லா துடுப்பாட்ட அரங்கில் பண்ட் இ அமிர் துடுப்பாட்ட அணிக்கு எதிராக நடைபெற்ற முதல் தரத் துடுப்பாட்டப் போட்டியில் இவர் விளையாடினார். அந்தப் போட்டியின் முதல் ஆட்டப் பகுதியில் 11 பந்துகளில் ஐந்து ஓட்டங்கள் எடுத்து அப்துல் பந்துவீச்சில் இவர் ஆட்டமிழந்தார். பின் இரண்டாவது ஆட்டப் பகுதியில் 89 பந்துகளில் 67 ஓட்டங்கள் எடுத்து கலித் பந்து வீச்சில் இவர் ஆட்டமிழந்தார். இந்தப் போட்டியில் பூச்ட் அணி 6 இலக்குகளில் வெற்றி பெற்றது.
இருபது20
3 ஜூன் 2018 அன்று, குளோபல் டி 20 கனடா போட்டியின் தொடக்க பதிப்பிற்கான வீரர்களின் வரைவுப் பட்டியலில் இவர் மாண்ட்ரீல் புலிகள் அணிக்காக தேர்வு செய்யப்பட்டார். செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் இவர் காந்தஹார் அணியில் இடம் பெற்றார். அடுத்த மாதம், 2018–19 பங்களாதேஷ் பிரீமியர் லீக்கிற்கான வரைவு அணியில் இவர் இடம்பெற்றதனைத் தொடர்ந்து, சிட்டகாங் வைக்கிங் அணியில் இவர் இடம் பெற்றார்.
ஜூன் 2019 இல், 2019 குளோபல் டி 20 கனடா போட்டியில் வின்னிபெக் ஹாக்ஸ் உரிமையாளர் அணிக்காக இவர் விளையாட தேர்வு செய்யப்பட்டார்.
சர்வதேச வாழ்க்கை
2011 ஆம் ஆண்டு அயர்லாந்தில் நடந்த 19 வயதுக்குட்பட்ட உலகக் கோப்பை தகுதிச் சுற்றில் ஆப்கானிஸ்தானின் 19 வயதுக்குட்பட்டவர்களை சத்ரான் பிரதிநிதித்துவப்படுத்தினார். ராவல்பிண்டி ராம்ஸுக்கு எதிரான ஃபேசல் வங்கி இருபது20 கோப்பையில் ஆப்கானிஸ்தான் சீட்டா துடுப்பாட்ட அணி சர்பாக ஜத்ரான் இருபது20 போட்டியில் அறிமுகமானார். பைசலாபாத் வோல்வ்ஸ் மற்றும் முல்தான் டைகர்ஸ் அணிகளுக்கு எதிரான போட்டியில் இவர் விளையாடினார். அந்தத் தொடரில் மூன்று போட்டிகளில் விளையாடி 58 ஓட்டங்களை எடுத்தார். இதில் அதிக பட்சமாக ஒரு போட்டியில் இறுதிவரை ஆட்டமிழக்காமல் 50 ஓட்டங்களை எடுத்தார். அந்த ஓட்டத்தினை இவர் ராவல்பிண்டி ராம்ஸ் அணிக்கு எதிராக் அஎடுத்தார். அந்தப் போட்டியில் பந்டுவிச்சில் சோஹைல் தன்வீரை தனது முதல் இலக்காக கைப்பற்றினார்.
குறிப்புகள்
பகுப்பு:பஷ்தூன் மக்கள் பகுப்பு:வாழும் நபர்கள் பகுப்பு:1993 பிறப்புகள்
நாம் ஷபானா
நாம் ஷபானா (Naam Shabana (The name is Shabana) என்பது 2017 ஆண்டைய இந்திய அதிரடி உளவாளி திரில்லர் திரைப்படமாகும். இப்படத்தை சிவம் நாயர் இயக்க, நீரஜ் பாண்டே, அருணா பாஷியா ஆகியோர் தயாரித்துள்ளார்.  இது 2015 ஆம் ஆண்டு திரைப்படமான பேபி படத்தில் டாப்சி பன்னு ஏற்று நடித்த ஷபனா என்னும் பாத்திரத்தை அடிப்படையாகக் கொண்டது. இப்படத்தில் அக்‌ஷய் குமார் மற்றும் பிரித்விராஜ் சுகுமாரன் ஆகியோர்  முக்கிய துணைப் பாத்திரங்களை ஏற்று  நடித்துள்ளனர்.  இந்தத் திரைப்படம் தெலுங்கு மற்றும்தமிழ் மொழிகளில் மொழிமாற்றம் செய்யப்பட்டு 2017 மார்ச் 31 அன்று வெளியிடப்பட்டது. இப்படத்துக்கு நான்தான் ஷபானா எனப் பெயரிடப்பட்டது.  பாக்கித்தானில் வெளியாகி ஒரு நாளுக்குப் பிறகு இப்படமானது இந்திய பக்கச் சார்பு நிலை கொண்டதாக தடை செய்யப்பட்டது.
கதை
மும்பையில் ஷபானா கான் (டாப்சி பன்னு) தன் தாயான பார்டா பேகம் கானுடன் (நடாஷா ரஸ்தோகி) வாழ்ந்து வருகிறார். ஷபானா கான் ஒரு கல்லூரி மாணவி மேலும் அவர் ஜூடோ தற்காப்புக்கலையை பயின்றவர். அவரை அவருடன் கல்லூரியில் பயிலும் மாணவரான தாகிர் ஷபீர் மித்தாவாலா (ஜெய்) காதலிப்பதாகக் கூறுகிறார். அதேநேரத்தில் மர்ம நபர் ஒருவர் ஷபானா கானை உளவு பார்த்து, அவர் குறித்த தகவல்களை சேகரிக்கிறார்.
ஒருநாள் ஷபானா கானும், அவரது காதலரான பார்டா பேகம் கானுடன வெளியே செல்லும்போது, அவர்களை ஒரு கும்பல் கிண்டல் செய்கிறது. இதனால் கோபமடையும் ஷபானா கான், அந்த கும்பலுடன் சண்டை போடுகிறாள். இந்த சண்டையின்போது பார்டா பேகம் கானை அந்த கும்பல் கொன்றுவிடுகிறது.
இதனையடுத்து, தன் காதலரைக் கொன்றவர்களைப் பழிவாங்கும் வெறியுடன் ஷபானா கான் காவல் துறையிடம் புகார் அளித்தும் அவர்கள் தீவிரமான எந்த நடவடிக்கையிலும் ஈடுபடாமல் இருப்பது ஷபானா கானுக்கு கவலையை அளிக்கிறது. இந்நிலையில் ஷபானா கானுக்கு ஒரு தொலைபேசி அழைப்பு வருகிறது. அது அவரை உளவு பார்த்த இந்திய உளவாளியான மனோஜ் பாஜ்பாயியின் (ரன்வீர் சிங்) குரல். அவர்,ஷபானா கானுக்கு அவரின் காதலரை கொன்றவர்களை பழிவாங்க உதவுவதாக கூறுகிறார். அவ்வாறு உதவினால் அவர்கள் கொடுக்கும் வேலையை ஷபானா கான் செய்து முடிக்க வேண்டும் என்ற நிபந்தனையை விதிக்கிறார்.
இந்த ஒப்பந்ததத்திற்கு சம்மதம் தெரிவிக்கும் ஷபானா கான், அவரிடம் கொலை செய்தவன் தங்கியுள்ள இடத்தினைப் பற்றிய தகவலைப் பெறுகிறார், மேலும் அவர்களை கொலை செய்வதற்காக தேவையான உதவிகளை உளவாளிகள் செய்கிறார்கள். இதற்காக ஷபானா கோவாவுக்குச் செல்கிறார், அங்கு ஒரு விடுதியில் அவரது காதலனை கொன்ற பிரதான குற்றவாளி தங்கியிருந்தார். திட்டப்படி, ஷபனா அந்த அறைக்குள் நுழைந்து அவனைக் கொன்று, பின்னர் அஜய் சிங் (அக்ஷய் குமார்) உதவியுடன் அங்கிருந்து தப்புகிறார். இதையடுத்து ஷபானா கானுக்கு மனோஜ் பாஜ்பாய் கொடுத்த வேலை என்ன? அவர் கொடுத்த வேலையை ஷபானா கான் முடித்தாரா என்பது படத்தின் மீதிக்கதை.
மேற்கோள்கள்
பகுப்பு:2017 திரைப்படங்கள் பகுப்பு:2017 இந்தித் திரைப்படங்கள் பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இலுவாங் பிரபாங் நகரம்
நகரின் மையம் நான்கு முக்கிய சாலைகளைக் கொண்டுள்ளது மற்றும் நம் கான் மற்றும் மீகாங் நதியின் சங்கமத்தில் ஒரு தீபகற்பத்தில் அமைந்துள்ளது. இலுவாங் பிரபாங் ஏராளமான பௌத்த  கோவில்கள் மற்றும் மடங்களுக்கு பெயர் பெற்றது. தினமும் காலையில், பல்வேறு மடங்களில் இருந்து நூற்றுக்கணக்கான துறவிகள் தெருக்களில் பிச்சை சேகரிக்கின்றனர். நகரின் முக்கிய அடையாளங்களில் ஒன்று பௌசி மலை ; இது ஒரு பெரிய செங்குத்தான மலை, இது நகரத்தின் அளவைக் கொண்டிருந்தாலும், 150 m  உயரத்தில் அமைந்துள்ளது. ஒரு செங்குத்தான படிக்கட்டு வாட் சோம் சி சன்னதிக்கு செல்கிறது மற்றும் நகரம் மற்றும் ஆறுகளை பார்த்துக் கொண்டு அமைந்துள்ளது.
இந்த நகரம் முன்பு அதே பெயரில் ஒரு ராச்சியத்தின் தலைநகராக இருந்தது. இது சியெங் தாங் என்ற பண்டைய பெயரிலும் அறியப்பட்டது. 1975 ஆம் ஆண்டில் பாத்தே லாவோ கையகப்படுத்தும் வரை இது லாவோஸ் இராச்சியத்தின் தலைநகரம் மற்றும் அரசாங்கத்தின் இருக்கை. இந்த நகரம் இலுவாங் பிரபாங் மாகாணத்தின் இலுவாங் பிரபாங் மாவட்டத்தின் ஒரு பகுதியாகும், இது தலைநகர் வியஞ்சானுக்கு வடக்கே சுமார் 300 கிமீ (190 மைல்) அமைந்துள்ளது. தற்போது, ஒட்டுமொத்த நகரத்தின் மக்கள் தொகை சுமார் 56,000 மக்கள், யுனெஸ்கோ பாதுகாக்கப்பட்ட தளத்தில் சுமார் 24,000 பேர் வசிக்கின்றனர். .
சுற்றுலா
லுவாங் பிரபாங் இயற்கை மற்றும் வரலாற்று தளங்களைக் கொண்டுள்ளது. இயற்கை சுற்றுலா தளங்களில் குவாங் சி நீர்வீழ்ச்சி, தாத் சே நீர்வீழ்ச்சி மற்றும் பாக் ஓ குகைகள் உள்ளன. யானை சவாரி சில இடங்களில் வழங்கப்படுகிறது. நகரத்தின் மையத்தில் உள்ள பூ சி, நகரம் மற்றும் நதி அமைப்புகளின் பரந்த காட்சிகளைக் கொண்டுள்ளது, மேலும் மீகாங் ஆற்றின் மீது சூரிய அஸ்தமனம் காண ஒரு பிரபலமான இடமாகும். லுவாங் பிரபாங்கின் பிரதான வீதியின் முடிவில் ஒரு இரவு சந்தை உள்ளது, அங்கு கடைகள் சட்டைகள், வளையல்கள் மற்றும் பிற நினைவுப் பொருட்களை விற்கின்றன. ஹவ் காம் ராயல் பேலஸ் மியூசியம் மற்றும் வாட் சியாங் தாங் கோயில் ஆகியவை வரலாற்று முக்கியத்துவம் வாய்ந்த இடங்களில் ஒன்றாகும். இந்த நகரம், குறிப்பாக பிரதான வீதி, வாட் ஹோசியன் வோராவிஹேன் போன்ற பல சிறிய வாட்களால் ஆனது. ஒவ்வொரு காலையிலும் சூரிய உதயத்தில், துறவிகள் வீதிகளில் ஊர்வலமாக உள்ளூர்வாசிகள் வழங்கும் பிச்சைகளை ஏற்றுக்கொள்கிறார்கள், இது சுற்றுலாப் பயணிகளிடையே பிரபலமானது. மவுண்டன் பைக்கிங் மிகவும் பொதுவானது, மக்கள் பெரும்பாலும் நகரத்தைச் சுற்றி அல்லது அன்றைய நீர்வீழ்ச்சிகளுக்குச் செல்கிறார்கள். மெகாங் ஆற்றின் கீழே, நகர மையத்திலிருந்து 15 நிமிட படகு சவாரி, பான் சான் (மட்பாண்ட கிராமம் ஆகியன அடங்கும் )
நுகர்வு
இலுவாங் பிரபாங் ஒரு சிறந்த கலை மற்றும் சமையல் வரலாற்றைக் கொண்டுள்ளது மற்றும் நகரத்தின் சமையல்காரர்கள் அரசனால் பணியமர்த்தப்பட்டனர். வழக்கமான உள்ளூர் உணவுகள் பின்வருமாறு: ஓர் லாம் (ஓ-லாம், இலுவாங் பிரபாங் உள்ளூர் மக்களின் விருப்பமான உணவு), இலுவாங் பிரபாங் தொத்திறைச்சி, மோக்பா (வேகவைத்த மீன்), மற்றும் மெகாங் நதி பாசியிலிருந்து தயாரிக்கப்பட்ட கைபன் (வறுத்து பரிமாறப்பட்டது) இலுவாங் பிரபாங்கின் புகழ்பெற்ற ஜியோவ் போங்க் போன்றவை.
காலநிலை
இலுவாங் பிரபாங் கோப்பன் காலநிலை வகைப்பாட்டின் கீழ் வெப்பமண்டல ஈரமான மற்றும் வறண்ட காலநிலையை கொண்டுள்ளது. நகரம் பொதுவாக ஆண்டு முழுவதும் மிகவும் சூடாக இருந்தாலும், டிசம்பர் மற்றும் ஜனவரி மாதங்களில் இது குளிர்ச்சியாக இருக்கும். இலுவாங் பிரபாங் ஈரமான மற்றும் வறண்ட பருவங்களையும் கொண்டுள்ளது, ஏப்ரல் முதல் அக்டோபர் வரை ஈரமான பருவமும், மீதமுள்ள ஐந்து மாதங்களில் வறண்ட காலமும் இருக்கும். நகரம் சுமார் 1450 mm பெறுகிறது  ஆண்டுதோறும் மழைப்பொழிவு தென்படும்.